CELEX: 
Language: lt
Date: 2016-04-05 00:00:00
Title: KOMISIJOS DELEGUOTASIS REGLAMENTAS (ES) …/... kuriuo ištaisomas Deleguotasis reglamentas (ES) 2015/2446, kuriuo Europos Parlamento ir Tarybos reglamentas (ES) Nr. 952/2013 papildomas išsamiomis taisyklėmis, kuriomis patikslinamos kai kurios Sąjungos muitinės kodekso nuostatos

AIŠKINAMASIS MEMORANDUMAS
            
            
               1.DELEGUOTOJO AKTO BENDROSIOS APLINKYBĖS
            
            
               Reglamentu (ES) Nr. 952/2013 (Kodeksas) pagal Sutartį dėl Europos Sąjungos veikimo (SESV) Komisijai suteikiami įgaliojimai pagal SESV 290 straipsnį papildyti tam tikras neesmines Kodekso nuostatas. Todėl Komisija pasinaudojo šiais naujais įgaliojimais ir 2015 m. liepos 28 d. priėmė Komisijos deleguotąjį reglamentą (ES) 2015/2446, kuriuo Europos Parlamento ir Tarybos reglamentas (ES) Nr. 952/2013 papildomas išsamiomis taisyklėmis, kuriomis patikslinamos kai kurios Sąjungos muitinės kodekso nuostatos. Tame Komisijos deleguotajame reglamente nustatytos visuotinai taikomos nuostatos, kuriomis Kodeksas papildomas laikantis suteiktų įgaliojimų ir siekiant sudaryti sąlygas aiškiai ir tinkamai jį taikyti. 
            
            
               Įsigaliojus Deleguotajam reglamentui (ES) 2015/2446, jame aptikta klaidingų kryžminių nuorodų, atsiradusių dėl galutinės teksto peržiūros ir tam tikrų nuostatų struktūros pertvarkymo. Be to, paaiškėjo, kad jo nuostatose trūksta tam tikrų elementų, kurie netyčia buvo neįtraukti į akto tekstą. Ištaisyti šiuos netikslumus yra labai svarbu Komisijai, valstybėms narėms ir verslininkams, ir tai būtina siekiant tinkamai įgyvendinti Sąjungos muitų teisės aktus. 
            
            
               Reglamentas (ES) Nr. 952/2013 ir Komisijos deleguotasis reglamentas (ES) 2015/2446 bus taikomi nuo 2016 m. gegužės 1 d. Todėl būtina kuo greičiau pataisyti Deleguotąjį reglamentą (ES) 2015/2446 – pakeisti klaidingas nuorodas ir įrašyti trūkstamus elementus, siekiant užtikrinti, kad būtų įtrauktos Kodeksui ir jo įgyvendinimo nuostatoms taikyti būtinos nuostatos.  
            
            
               2.KONSULTACIJOS PRIEŠ PRIIMANT AKTĄ
            
            
               Konsultacijos surengtos vadovaujantis Europos Parlamento, Tarybos ir Europos Komisijos bendrojo susitarimo dėl deleguotųjų aktų 4 punktu.
            
            
               2016 m. kovo 17 d. teisės akto projektas valstybių narių atstovams buvo pristatytas Muitinės kodekso ekspertų grupėje. Valstybės narės siūlomiems taisymams pritarė.   
            
            
               3.DELEGUOTOJO AKTO TEISINIAI ASPEKTAI
            
            
               Siekiant ištaisyti pastebėtus trūkumus, reikia pataisyti Komisijos deleguotojo reglamento (ES) 2015/2446 139 ir 141 straipsnius.  
            
            
               Kadangi šiais pakeitimais iš esmės keičiamas deleguotojo akto turinys, tinkama priemonė yra Komisijos deleguotasis reglamentas, kuriuo ištaisomas Deleguotasis reglamentas (ES) 2015/2446. Jis bus taikomas, jei per du mėnesius (šis laikotarpis gali būti pratęstas dar dviem mėnesiais) Europos Parlamentas arba Taryba nepareikš prieštaravimų. 
            
            
                
            
            
               KOMISIJOS DELEGUOTASIS REGLAMENTAS (ES) …/...
            
            
               2016 04 05
            
            
               kuriuo ištaisomas Deleguotasis reglamentas (ES) 2015/2446, kuriuo Europos Parlamento ir Tarybos reglamentas (ES) Nr. 952/2013 papildomas išsamiomis taisyklėmis, kuriomis patikslinamos kai kurios Sąjungos muitinės kodekso nuostatos
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas
                  1
               , ypač į jo 160 straipsnį,
            
            
               kadangi:
            
         
         
            
               (1)paskelbus Komisijos deleguotąjį reglamentą (ES) 2015/2446
                  2
               , aptiktos dvi klaidos; 
            
            
               (2)pirmoji klaida susijusi su Deleguotojo reglamento (ES) 2015/2446 139 straipsnyje išdėstyta prielaida, kad muitinės deklaracija įforminama kai kurių rūšių prekėms, nurodytoms to deleguotojo reglamento 136 straipsnio 1 dalyje. Ši prielaida turėjo apimti tos pačios rūšies prekes, kaip ir prekės, nurodytos šiuo metu taikomame Komisijos reglamente (EEB) Nr. 2454/93
                  3
               , t. y. padėklus, konteinerius bei transporto priemones ir tiems padėklams, konteineriams bei transporto priemonėms skirtas atsargines dalis, reikmenis ir įrangą, asmeninius daiktus ir sporto reikmėms skirtas prekes, jūreivių gerovės reikmenis, naudojamus tarptautiniais jūrų maršrutais plaukiojančiuose laivuose, medicinos, chirurginę ir laboratorinę įrangą, nelaimės atveju teikiamos pagalbos siuntas, susijusias su priemonėmis, kurių imamasi nelaimės ar panašių situacijų, turinčių poveikį Sąjungos muitų teritorijoje, padariniams švelninti, ir nešiojamuosius muzikos instrumentus, kuriuos laikinai įveža keleiviai ir kurie skirti naudoti kaip profesinė įranga. Baigus rengti Deleguotąjį reglamentą (ES) 2015/2446, 136 straipsnyje išvardytų prekių eiliškumas buvo pakeistas, bet per klaidą nuorodos į šias prekes to deleguotojo reglamento 139 straipsnyje nebuvo atnaujintos. Todėl tos nuorodos turėtų būti atitinkamai pataisytos;
            
            
               (3)antroji klaida yra Deleguotojo reglamento (ES) 2015/2446 141 straipsnio 1 dalyje. Šiuo metu taikomo Reglamento (EEB) Nr. 2454/93 233 straipsnio 1 dalies b punkte numatyta galimybė keliais labai konkrečiais atvejais vykimą per sieną laikyti laikinojo įvežimo, eksporto ar reeksporto deklaravimu. Per klaidą ši nuostata nebuvo įtraukta į Deleguotąjį reglamentą (ES) 2015/2446, todėl nėra galimybės deklaruoti tam tikras prekes tik vykimo per Sąjungos muitų teritorijos sieną veiksmu. Priimant Deleguotąjį reglamentą (ES) 2015/2446, neketinta pakeisti nuostatos dėl veiksmų, kurie laikomi muitinės deklaracija, rūšių. Todėl 141 straipsnio 1 dalis turėtų būti pataisyta; 
            
            
               (4)todėl Deleguotasis reglamentas (ES) 2015/2446 turėtų būti atitinkamai ištaisytas;
            
            
               (5)kad būtų galima taikyti visas Kodekso nuostatas, šio reglamento nuostatos turėtų būti taikomos nuo 2016 m. gegužės 1 d.,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Deleguotojo reglamento (ES) 2015/2446 pataisos
            
            
               Deleguotasis reglamentas (ES) 2015/2446 ištaisomas taip:
            
            
               (1)139 straipsnis pakeičiamas taip: 
            
            
               „1. 136 straipsnio 1 dalies a–d, h ir i punktuose nurodytos prekės laikomos deklaruotomis laikinajam įvežimui įforminti pagal 141 straipsnį, jei jos nėra deklaruotos naudojantis kitomis priemonėmis.
            
            
               2. 136 straipsnio 1 dalies a–d, h ir i punktuose nurodytos prekės laikomos deklaruotomis reeksportui, kuriuo laikinojo įvežimo procedūra pripažįstama įvykdyta, įforminti pagal 141 straipsnį, jei jos nėra deklaruotos naudojantis kitomis priemonėmis.“;
            
            
               (2)141 straipsnio 1 dalis papildoma šiuo d punktu:
            
            
               „d)
                     pats prekių vežimo per Sąjungos muitų teritorijos sieną veiksmas bet kuriuo iš šių atvejų:
            
            
               i)kai taikomas atleidimas nuo pareigos pristatyti prekes į tinkamą vietą, vadovaujantis specialiomis taisyklėmis, nurodytomis Kodekso 135 straipsnio 5 dalyje;
            
            
               ii)kai prekės laikomos deklaruotomis reeksportui įforminti pagal šio reglamento 139 straipsnio 2 dalį;
            
            
               iii)kai prekės laikomos deklaruotomis eksportui įforminti pagal šio reglamento 140 straipsnio 1 dalį.“.
            
            
            
               2 straipsnis 
            
            
               Įsigaliojimas
            
         
         
            
               Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            
            
            
               Jis taikomas nuo 2016 m. gegužės 1 d.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje, 2016 04 05
            
            
               
                     Komisijos vardu
               
               
                     Pirmininkas
                     Jean-Claude JUNCKER
               
            
         
         
            
                  
                     (1)
                  
                        OL L 269, 2013 10 10, p. 1.
               
               
                  
                     (2)
                  
                        2015 m. liepos 28 d. Komisijos deleguotasis reglamentas (ES) 2015/2446, kuriuo Europos Parlamento ir Tarybos reglamentas (ES) Nr. 952/2013 papildomas išsamiomis taisyklėmis, kuriomis patikslinamos kai kurios Sąjungos muitinės kodekso nuostatos (OL L 343, 2015 12 29, p. 1).
               
               
                  
                     (3)
                  
                        1993 m. liepos 2 d. Komisijos reglamentas (EEB) Nr. 2454/93, išdėstantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (OL L 253, 1993 10 11, p. 1).